
40                                                                                                                                    DR 31.10.2016                                    

 

 Jadi saya hendak mengajak kepada mereka yang bijaksana di sebelah sana 
supaya berusaha menghentikan kempen Bersih yang nampaknya tidak bersih.  

 Dato’ Hasbullah bin Osman [Gerik]: Bersih jadi kotor. 

 Dato’ Haji Mohd. Zaim bin Abu Hasan [Parit]: Tuan Yang di-Pertua, sekarang 
saya hendak menyentuh soal meningkatkan pengeluaran makanan dengan harga 
kompetitifnya. Saya sangat memuji langkah kerajaan untuk menambahkan perbekalan 
makanan. Cuma di tempat saya Tuan Yang di-Pertua, saya telah timbulkan di sini dua tiga 
kali, iaitu bagaimana petani di kawasan saya yang luasnya lebih daripada 3,000 ekar atau 
3,000 hektar masih lagi pendapatan mereka di antara tiga guni ke enam guni. Jadi 
maksudnya kalau harapan kerajaan supaya setiap petani dapat sepuluh guni satu ekar, 
tidak akan berlaku di tempat saya. 

 Jadi kerana itu saya telah minta di sini pada sidang Parlimen yang lalu supaya 
kawasan padi di Parlimen Parit dimasukkan ke dalam Skim Kerian Sungai Manik ataupun 
dimasukkan dalam Skim IADA Seberang Perak. Dengan adanya kemasukan bendang ini ke 
dalam Skim IADA Seberang Perak, maka membolehkan usaha-usaha penambahbaikan 
dapat dilakukan. Jadi saya minta kepada pihak yang berwajib terutamanya Kementerian 
Pertanian dan Industri Asas Tani supaya dapat menimbangkan permohonan daripada 
petani di kawasan Parit ini. 

 Kedua ialah meningkatkan taraf kesihatan. Saya ucapkan terima kasih kepada 
kerajaan kerana telah pun meluluskan dalam Bajet 2015 pembinaan sebuah hospital di Seri 
Iskandar. Akan tetapi hingga hari ini, sudah hendak habis tahun 2016, dan akan muncul 
tahun 2017 saya tidak nampak lagi usaha-usaha atau kerja-kerja pembinaan akan bermula. 
Jadi saya hendak minta kepada Kementerian Kesihatan atau pihak yang berkuasa supaya 
dapat menentukan pembinaan Hospital Seri Iskandar ini dapat diteruskan dengan secepat 
yang mungkin. Sebab orang-orang di kawasan saya sedang menunggu sebuah hospital 
yang baharu kerana peningkatan penduduk di kawasan Seri Iskandar yang sedang 
membangun. 

Perkara ketiga tentang jalan dan lampu jalan. Saya memuji usaha kerajaan atas 
daya usaha untuk membina jalan dan pemasangan lampu jalan. Dengan pembinaan lampu 
di semua persimpangan-persimpangan maka menyebabkan kampung-kampung telah mula 
terang benderang dan seperti kata rakan-rakan saya yang lain, dengan adanya lampu-
lampu jalan itu, akan dapat mengelakkan daripada perbuatan-perbuatan jenayah yang 
berlaku pada masa ini termasuklah kes pencurian, rompakan, dadah dan sebagainya. Jadi 
saya berharap supaya ini dapat diteruskan. 

 Cuma harapan saya Tuan Yang di-Pertua, ada kekangan kepada pembinaan jalan 
kampung. Pada hari ini ada kebenaran untuk membina jalan ke rumah-rumah tetapi ada 
pula satu lagi, arahan yang mengatakan tidak boleh dibuat jalan ke rumah-rumah. Saya 
hendak minta kepada kerajaan supaya hanya satu arahan sahaja iaitu membenarkan jalan-
jalan dibina ke rumah-rumah di kampung-kampung, hendaklah dibenarkan kerana inilah 
sebenarnya nikmat kemerdekaan yang orang kampung dapat nikmati hasil daripada 
kemerdekaan negara. Jadi saya berharap kepada pihak yang berkenaan supaya projek 
jalan kampung ini dapat diberikan kebenaran untuk dibina ke rumah masing-masing. 

 Pada masa yang sama, saya hendak menyentuh juga tentang Jalan Parit-Seputeh 
yang pernah saya timbulkan di Dewan ini yang bukan panjang hanya sembilan kilometer 
yang telah pun diluluskan dalam Projek Banting-Taiping akan tetapi pelaksanaannya ialah 
pada tahun 2029 iaitu lagi 13 tahun dari sekarang. Saya minta kepada Kementerian Kerja 
Raya supaya jalan ini yang pernah lulus dalam RMKe-8 dan RMKe-9 dapat dipercepatkan. 
Maksudnya Kementerian Kerja Raya dapat mengarahkan kepada main contractor WCE 
supaya dapat memulakan dengan segera kerja membina Jalan Parit-Siputeh sejauh 
sembilan kilometer sahaja.  

 Keempat saya memuji langkah kerajaan untuk menyelaraskan pendidikan tahfiz 
melalui Dasar Pendidikan Tahfiz Negara yang diperuntukkan RM30 juta. Pada masa ini 
kewujudan sekolah-sekolah tahfiz dan kelas-kelas tahfiz macam gerai goreng pisang di tepi 
jalan. Maksudnya ditubuhkan tanpa ada satu dasar yang konkrit. di kawadan Parlimen saya 
ada lebih kurang sepuluh sekolah-sekolah tahfiz yang antaranya mempunyai pelajar 
seramai 13 orang, 30 orang dan ada 22 orang. 



Jadi saya hendak mengajak kepada mereka yang bijaksana di sebelah sana supaya berusaha menghentikan kempen Bersih yang nampaknya tidak bersih. Dato' Hasbullah bin Osman [Gerik]: Bersih jadi kotor. Dato' Haji Mohd. Zaim bin Abu Hasan [Parit]: Tuan Yang di-Pertua, sekarang saya hendak menyentuh soal meningkatkan pengeluaran makanan dengan harga kompetitifnya. Saya sangat memuji langkah kerajaan untuk menambahkan perbekalan makanan. Cuma di tempat saya Tuan Yang di-Pertua, saya telah timbulkan di sini dua tiga kali, iaitu bagaimana petani di kawasan saya yang luasnya lebih daripada 3,000 ekar atau 3,000 hektar masih lagi pendapatan mereka di antara tiga guni ke enam guni. Jadi maksudnya kalau harapan kerajaan supaya setiap petani dapat sepuluh guni satu ekar, tidak akan berlaku di tempat saya. Jadi kerana itu saya telah minta di sini pada sidang Parlimen yang lalu supaya kawasan padi di Parlimen Parit dimasukkan ke dalam Skim Kerian Sungai Manik ataupun dimasukkan dalam Skim IADA Seberang Perak. Dengan adanya kemasukan bendang ini ke dalam Skim IADA Seberang Perak, maka membolehkan usaha-usaha penambahbaikan dapat dilakukan. Jadi saya minta kepada pihak yang berwajib terutamanya Kementerian Pertanian dan Industri Asas Tani supaya dapat menimbangkan permohonan daripada petani di kawasan Parit ini. Kedua ialah meningkatkan taraf kesihatan. Saya ucapkan terima kasih kepada kerajaan kerana telah pun meluluskan dalam Bajet 2015 pembinaan sebuah hospital di Seri Iskandar. Akan tetapi hingga hari ini, sudah hendak habis tahun 2016, dan akan muncul tahun 2017 saya tidak nampak lagi usaha-usaha atau kerja-kerja pembinaan akan bermula. Jadi saya hendak minta kepada Kementerian Kesihatan atau pihak yang berkuasa supaya dapat menentukan pembinaan Hospital Seri Iskandar ini dapat diteruskan dengan secepat yang mungkin. Sebab orang-orang di kawasan saya sedang menunggu sebuah hospital yang baharu kerana peningkatan penduduk di kawasan Seri Iskandar yang sedang membangun. Perkara ketiga tentang jalan dan lampu jalan. Saya memuji usaha kerajaan atas daya usaha untuk membina jalan dan pemasangan lampu jalan. Dengan pembinaan lampu di semua persimpangan-persimpangan maka menyebabkan kampung-kampung telah mula terang benderang dan seperti kata rakan-rakan saya yang lain, dengan adanya lampu- lampu jalan itu, akan dapat mengelakkan daripada perbuatan-perbuatan jenayah yang berlaku pada masa ini termasuklah kes pencurian, rompakan, dadah dan sebagainya. Jadi saya berharap supaya ini dapat diteruskan. Cuma harapan saya Tuan Yang di-Pertua, ada kekangan kepada pembinaan jalan kampung. Pada hari ini ada kebenaran untuk membina jalan ke rumah-rumah tetapi ada pula satu lagi, arahan yang mengatakan tidak boleh dibuat jalan ke rumah-rumah. Saya hendak minta kepada kerajaan supaya hanya satu arahan sahaja iaitu membenarkan jalan- jalan dibina ke rumah-rumah di kampung-kampung, hendaklah dibenarkan kerana inilah sebenarnya nikmat kemerdekaan yang orang kampung dapat nikmati hasil daripada kemerdekaan negara. Jadi saya berharap kepada pihak yang berkenaan supaya projek jalan kampung ini dapat diberikan kebenaran untuk dibina ke rumah masing-masing. Pada masa yang sama, saya hendak menyentuh juga tentang Jalan Parit-Seputeh yang pernah saya timbulkan di Dewan ini yang bukan panjang hanya sembilan kilometer yang telah pun diluluskan dalam Projek Banting-Taiping akan tetapi pelaksanaannya ialah pada tahun 2029 iaitu lagi 13 tahun dari sekarang. Saya minta kepada Kementerian Kerja Raya supaya jalan ini yang pernah lulus dalam RMKe-8 dan RMKe-9 dapat dipercepatkan. Maksudnya Kementerian Kerja Raya dapat mengarahkan kepada main contractor WCE supaya dapat memulakan dengan segera kerja membina Jalan Parit-Siputeh sejauh sembilan kilometer sahaja. Keempat saya memuji langkah kerajaan untuk menyelaraskan pendidikan tahfiz melalui Dasar Pendidikan Tahfiz Negara yang diperuntukkan RM30 juta. Pada masa ini kewujudan sekolah-sekolah tahfiz dan kelas-kelas tahfiz macam gerai goreng pisang di tepi jalan. Maksudnya ditubuhkan tanpa ada satu dasar yang konkrit. di kawadan Parlimen saya ada lebih kurang sepuluh sekolah-sekolah tahfiz yang antaranya mempunyai pelajar seramai 13 orang, 30 orang dan ada 22 orang.